Vzdialená správa zariadení, obsahu a služieb
Inovatívne využitie firemných smartfónov a tabletov
Zákazník pri rozbiehaní novej predajnej siete potreboval zabezpečiť zariadenia pre predajcov po celom Slovensku s prístupom do dátového centra pre predvádzanie sortimentu, ponuky, uzatváranie zmlúv a realizáciu objednávok.
Čo sme museli vyriešiť:
Potrebu vzdialenej obsluhy a zabezpečenia zariadení pre nezávislých predajcov. Ochranu firemných dát, kontaktov, predajných výsledkov a jednoduchú škálovateľnosť celého ekosystému.
Prístup do dátového centra, uzatváranie zmlúv a objednávok na diaľku.
Vhodné a spoľahlivé zariadenia pre predajcov.
Ako sme to v O2BS vyriešili
Zákazníkovi bolo navrhnuté riešenie prostredníctvom zdieľaného dátového balíka DATA POOL s obmedzením dátového balíka jednotlivých tabletov na maximálne 5 GB dát s FUP spomalením prenosu po vyčerpaní balíka.
Zároveň boli dáta smerované do privátneho APN, nakoľko išlo o komunikáciu citlivých údajov a pripájanie do internej siete zákazníka.
Súčasťou dodávky boli profesionálne tablety Samsung s implementovaným Mobile Device Management riešením Samsung KNOX, ktoré odstránilo potrebu zvolávania zariadení "na centrálu" v prípade aktualizácie nových verzií aplikácie. KNOX zabezpečil ochranu zariadení pred nepovoleným použitím vynútením bezpečnostnej politiky.
Zákazník využil možnosti KNOX-u napríklad na zablokovanie použitia SD karty, používanie súkromného e-mailového konta alebo prístupu na internet mimo firemnej siete z dôvodu obavy pred únikom cenných obchodných informácií.
Škálovateľnosť riešenia garantujeme zákazníkovi zmluvne tak, že čerpanie dát z DATA POOL-u je pravidelne vyhodnocované. Zákazník má mesačne a dokonca aj v priebehu mesiaca k dispozícii prehľadný report čerpania dát a v prípade nárastu prevádzky na "strop" aktuálneho objemu DATA POOL-u požiada cez zákaznícky portál o navýšenie.
Implementácia tohto riešenia netrvala dlhšie ako 96 hodín.
Použité služby a riešenia
Máte aj vy záujem o podobné riešenie alebo riešenie šité na mieru?
Stačí kontaktovať nášho špecialistu, ktorý s vami dohodne všetky detaily:
E: email@example.com
T: +421 2 1234 5678